open-index/open-wikipedia-markdown huggingface dataset:
Lida Salin

**Lida Irene Salin**, o.s. *Wallden* (26. marraskuuta 1885 Asikkala – 29. syyskuuta 1946 Helsinki) oli suomalainen näyttelijä. Hän näytteli kymmenen vuoden aikana noin kolmessakymmenessä elokuvassa.

Salinin lapsia olivat tanssitaiteilijat Alf Salin, Iris Salin ja Klaus Salin sekä näyttelijä Holger Salin.

## Filmografia
* *[[Tee työ ja opi pelaamaan]]* 1936 – Anna Kristiina Svebelius
* *[[Elinan surma (elokuva)|Elinan surma]]* 1938 – Vappu
* *[[Varastettu kuolema]]* 1938 – muuttava nainen
* *[[Eteenpäin – elämään]]* 1939 – keittäjätär
* *[[Herra Lahtinen lähtee lipettiin]]* 1939 – johtajan rouva
* *[[Kaksi Vihtoria]]* 1939 – Miina
* *[[Punahousut]]* 1939 – rouvasväkeä
* *[[Vihtori ja Klaara (Teuvo Tulion elokuva)|Vihtori ja Klaara]]* 1939 – biljardinpelaajan aviovaimo
* *[[Eulalia-täti]]* 1940 – ompeluseuralainen
* *[[Ketunhäntä kainalossa]]* 1940 – Varpu, Ineksen ystävätär
* *[[One Man's Fate]]* 1940 – juoruakka
* *[[SF-paraati]]* 1940 – nainen matkatoimistossa
* *[[Simo Hurtta (elokuva)|Simo Hurtta]]* 1940 – Pirkko
* *[[Suotorpan tyttö (vuoden 1940 elokuva)|Suotorpan tyttö]]* 1940 – naisia lautamiehen yläkerrassa
* *[[Tavaratalo Lapatossu & Vinski]]* 1940 – viimeinen rouva jonossa
* *[[Kulkurin valssi]]* 1941 – voimanainen
* *[[Me kestämme yhteisvoimin]]* 1941 – ruokaa hamstraava nainen
* *[[Niin se on, poijaat!]]* 1942 – kreditoimaton lihava rouva
* *[[Onni pyörii]]* 1942 – kreditoimaton ompeluseuralainen
* *[[Puck (elokuva)|Puck]]* 1942 – kreditoimaton nainen onnettomuuspaikalla
* *[[Synnin puumerkki]]* 1942 – kreditoimaton merimieskapakan kassanhoitaja
* *[[Maskotti (elokuva)|Maskotti]]* 1943 – Mataleena Pusakka (alkuteksteissä ei roolinimeä)
* *[[Salainen ase]]* 1943 – Pesula Vaahdon omistaja (alkuteksteissä ei roolinimeä)
* *[[Tuomari Martta]]* 1943 – kreditoimaton nainen käräjäsalissa 
* *[[Dynamiittityttö]]* 1944 – Ulla, Reijosten sisäkkö
* *[[Herra ja ylhäisyys]]* 1944 – Juliana, talonomistajatar Boronassa (alkuteksteissä ei roolinimeä)
* *[[Sellaisena kuin sinä minut halusit]]* 1944 – Tyyne
* *[[En ole kreivitär]]* 1945 – nainen turkkilaisessa kylpylässä
* *[[Levoton veri]]* 1946 – baariemäntä
* *[[Nuoruus sumussa]]* 1946 – trokarieukko

## Lähteet
Rauhan äiti

**Rauhan äiti** on Aulikki Oksasen kirjoittama ja Kaj Chydeniuksen säveltämä neliosainen kantaatti. Se sai ensiesityksensä 1975 Helsingin Laulufestivaalilla. Rauhan äiti on puheenvuoro liennytyksestä . Se on myös vetoomus kaiken kauniin, elävän ja luonnollisen puolesta, jota sota ja väkivalta uhkaa. Rauhan äidin kantaesityksen esittivät Kaisa Korhonen, Agit Prop –kvartetti, poikasopraano Jaakko Solla ja KOM-teatterin yhtye johtajana Kaj Chydenius.

## Televisio-ohjelma
Televisioversion ohjasivat Claes Olsson ja Erkki Pohjanheimo. Sen lähtökohtana on Korhosen, Agit Propin ja yhtyeen esitys, mutta sitä kuvitetaan voimakkaasti elokuvan keinoin. Televisioversiossa pikkupoikaa esittää 12-vuotias Jukka Koskinen. Mukana ovat myös Tuula Sid ja Petriikka Pohjanheimo.  Olsson ja Pohjanheimo kokeilevat runon, musiikin ja dokumenttielokuvan ja fiktiivisen aineiston yhdistämistä. Tärkeää osaa näyttelevät myös Markku Lehmuskallion ja Teuvo Suomisen luontokuvat sekä Dimitri Baltermanin valokuvat.  Rauhan äidin ensiesitys oli Yle TV1:ssä 13.10.1977 ja se uusittiin 14.7.1978  sekä 1.5.1982 ja Yle Teemalla 24.12.2016 

## Rauhan äidistä kirjoitettua
*”Ohjaajat Claes Olsson ja Erkki Pohjanheimo toteuttivat Rauhan äidin televisiolle 1977... Se oli alun perin tarkoitettu lähetettäväksi äitienpäivänä, mutta Yleisradio siirsi sen lähetystä.” (Ilta-Sanomat 13.10.1977, Kaarina Timonen: Vihdoinkin Rauhan äiti).
*”Sensuroitu äiti. Torstain Rauhan äiti -kantaatti sensuroitiin pois äitienpäivästä – ohjelmaneuvokset kauhistuivat nimiä Aulikki Oksanen/Kaisa Korhonen/Agit Prop ja arvelivat, ettei se VOI olla sanomaltaan äitienpäivään sopivaa tekstiä.” (Jaana 41/1977, Tv-viikko)
*”Rauhan äiti kasvaa puheenvuoroksi kaikkien maailman lasten puolesta… Sen toteutus ei kelvannut viime äitienpäivän ohjelmaksi televisioon, joten näemme sen vasta tänä iltana klo 19.55 Tv1:ssä.” (Ilta-Sanomat 13.10., Kaarina Timonen: Vihdoinkin Rauhan äiti)
*”Rauhan äidin humanismi tehosi, eritoten hellyttävä suhde lapseen ja lapsesta kasvavan vastuuseen.” (Helsingin Sanomat 15.7.1977, Jukka Kajava: Rauhan äidin humanismi tehosi).

## Lähteet
Salin

**Salin** tai **Sahlin** on muun muassa seuraavien henkilöiden sukunimi:
(Suomalainen, ellei kansallisuutta ole mainittu)
* Anna Sahlin eli Sahlene (s. 1976), ruotsalainen laulaja
* Alf Salin (1913–1964), balettitanssija ja studiopäällikkö
* Ari Salin (s. 1947), aita- ja pikajuoksija
* Aulis Salin (1938–2018), virkamies, yritysjohtaja ja vuorineuvos
* Boris Šahlin (1932–2008), ukrainalainrn, Neuvostoliittoa edustanut telinevoimistelija ja olympiavoittaja
* Carl Yngve Sahlin (1824–1917), ruotsalainen filosofi
* Eemeli Salin (s. 1990), salibandyn pelaaja
* Eetu Salin (1866–1919), poliitikko, kansanedustaja ja toimittaja, yksi SDP:n perustajista
* Erik Salin (1904–1980), pesäpalloilija
* Holger Salin (1911–1983), näyttelijä
* Holger Salin (1911–1943), jalkapalloilija
* Ida Salin (1865–1952), yritysjohtaja ja lahjoittaja
* Iina Salin (s. 1985), laulaja ja lauluntekijä
* Iris Salin (1906–1991), balettitanssija
* Jarl Salin (1898–1974), diplomi-insinööri ja koneenrakennuksen professori
* Klaus Salin (1919–1973), tanssitaiteilija
* Leo Sahlin Wallenius (s. 2006), ruotsalainen jääkiekkoilija
* Lida Salin (1885–1946), näyttelijä
* Margit Sahlin (1914–2003), ruotsalainen teologi, kirjailija ja pappi
* Mona Sahlin (1957), ruotsalainen poliitikko (sos. dem.)
* Otto Salin (s. 2004), jääkiekkoilija 
* Petri Salin (s. 1965), kirjailija
* Riitta Salin (s. 1950), pikajuoksija
* Sasu Salin (s. 1991), koripalloilija
* Toivo Salin (1908–1981), kansanedustaja (SKDL)
* Veli Salin (s. 1938), opettaja ja kirjailija

## Kuvitteellisia henkilöitä

* Tv-sarjassa Salatut elämät:
** Jukka Salin ja Maarit Salin, pariskunta tv-sarjassa Salatut elämät
** Aleksi Salin, Saku Salin ja Silja Salin, edellisten lapset
** Hanna Salin, Jukka Salinin toinen vaimo, myöhemmin Aleksi Salinin avovaimo
** Sofia Salin, Aleksi ja Hanna Salinin tytär, Jukka ja Maarit Salinin pojantytär

## Nimen muita merkityksiä
* Villa Salin, Ida Salinin rakennuttama huvila Lauttasaaressa.
Intian Grand Prix 2012

**Intian Grand Prix 2012** (virallisesti **2012 Formula 1 Airtel Indian Grand Prix**) oli Formula 1 -kauden 2012 17. osakilpailu, joka ajettiin 28. lokakuuta Buddh International Circuitin moottoriradalla Intiassa. Kilpailu oli kaikkien aikojen toinen järjestetty Intian Grand Prix. Kilpailun voitti Red Bullin Sebastian Vettel. 

## Viikonlopun aikataulu ja sää

## Vapaat harjoitukset
Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla.  Sauberin Esteban Gutiérrez ajoi Sergio Pérezin tilalla ja Caterhamin Giedo van der Garde ajoi Heikki Kovalaisen tilalla.

## Tulokset
### Aika-ajot

## Kilpailu
Kilpailun lähtö sujui melko siististi. Red Bullit karkasivat heti, kun Vettel piti kärkisijan ja Webber toisen sijan. Michael Schumacherin auton takarengas hajosi ensimmäisessä mutkassa Jean-Eric Vergnen osuttua häneen peräänsä. Red Bullien takana käytiin ensimmäisen kierroksen ajan tiukkaa taistelua rinta rinnan Alonson, Hamiltonin ja Buttonin kesken ja sijoitukset kuskien välillä vaihtuivat ensimmäisten mutkien aikana useampaan kertaan kunnes Button siirtyi johtamaan letkaa, mutta ei pitkäksi aikaa sillä kun takasiiven avaaminen sallittiin sekä Alonso että Hamilton tulivat ohi. Kilpailussa säilyi sama asema 1. Vettel 2. Webber 3. Alonso 4. Hamilton 5. Button 6. Massa 7. Räikkönen lähes koko kilpailun ajan. Vettel oli karannut aivan omiin lukemiinsa ja kontrolloi kisaa täysin. Lopussa Webberin autosta hajosi KERS ja se näkyi huomattavasti pitkillä suorilla. Näin Alonso saavutti Webberin nopeasti ja teki ohituksen. Kimi Räikkönen tuskaili läpi kisan aivan Massan takana, mutta ei saanut aikaan pysyvää ohitusta. Hamiltonkin haki aivan kilpailun viimeisillä kierroksilla ohipääsyä Webberistä, mutta ei siinä onnistunut. Rangaistuksia ei jaettu kilpailun aikana eikä sen jälkeen.

Vettel onnistui jo kolmannen kerran putkeen ajamaan kilpailun johdossa alusta saakka joka kierroksella. Hänen perättäisten johtokierrosten määrä on nyt 205. Vastaavaan on pystynyt viimeksi Ayrton Senna vuonna 1989. Huomattavaa on myös seitsenkertaisen maailmanmestarin Michael Schumacherin 22. sija, mikä on hänen historiansa huonoin sijoituksensa tilastoissa 19 ajetun Formula 1 -kauden aikana. Schumacher keskeytti kierroksella 55 vaihdelaatikkovikaan, mutta sai näin ollen sijoituksen ajettuaan yli 90% kisan pituudesta.

Intian GP-viikonlopun jälkeen Lotus julkisti Kimi Räikkösen sopimuksen tallin kilpakuljettana myös kaudella 2013. 31.10. samaisella viikolla julkistettiin Nico Hülkenbergin siirto Force Indialta Sauberille sekä Daniel Ricciardon ja Jean-Eric Vergnen jatkosopimukset Toro Rossolla

### Tulokset

### Johtokierrokset

## MM-pistetilanne 17. osakilpailun jälkeen

## Lähteet

## Aiheesta muualla
Kullervo (musiikkinäytelmä)

**Kullervo** on Pirkko Kurikan kirjoittama ja Eero Ojasen säveltämä suomalainen musiikkinäytelmä, jonka juoni perustuu *[[Kalevala]]n* Kullervo-taruun. Sen ohjasi KOM-teatteriille Laura Jäntti, ja ensi-ilta oli Helsingin Laulufestivaalilla vuonna 1975. KOM-teatteri esitti näytelmää vuosina 1975–1977. 

## Juoni
Kullervon tarina kertoo voimakkaasta ja tulisieluisesta nuorukaisesta, joka on ollut orjana. Kun Kullervo takoo rautaa, siitä tulee miekka. Hän haluaa kostaa loukatun ihmisarvonsa. Kullervo levottomana etsii onneaan. Välillä häntä ohjaa korppi, toisinaan leivo. Yksinäisen ihmisen kapina ei tuo ratkaisua, ja kaikille hänen tielleen osuneille käy onnettomasti. Viimein Kullervo surmaa itsensä takomallaan miekalla. Kuolinlaulussaan hän ilmaisee toiveensa paremmasta tulevaisuudesta: ”…jossa mies on mahdissaan kaikki kahleet katkottuaan”. 

## Komin esityksiä
KOM-teatteri on vieraillut kahdesti *Kulervo*-esityksillä Berliinissä, jossa se molemmilla kerroilla saavutti menestystä uudenlaisen vitaalisen musiikkiteatterin edustajana. Kullervo on vieraillut myös Tanskassa Holsterbon Vaasa-seminaarissa sekä kolmeen otteeseen Ruotsissa, muun muassa Göteborgin kaupunginteatterin kutsumana.  Kaustisen kansanmusiikkijuhlilla *Kullervo* vieraili 1977. Näytelmä on palkittu Tampereen teatterikesässä kunniakirjoin.

KOM-teatterissa Kullervoa näytteli Erkki Saarela, muissa osissa olivat Rea Mauranen (Ilmarisen emäntä, Kullervo äiti, Kullervon sisar, Korppi, Kiuru ja kertoja) ja Tapio Aarre-Ahtio (Untamo, Seppä Ilmarinen, Korppi, Kiuru, Miekka ja kertoja). KOM-teatterin yhtyeessä soittivat Eero Ojanen, Jukka Hauru, Tapani Tamminen ja Ari Valtonen. 

## Televisio-ohjelma
KOMin Kullervo-esitys nauhoitettiin vuonna 1977 televisiolle. Sen tuottivat TV1:n Viihdetoimitus ja TV-teatteri ja ohjasi Erkki Pohjanheimo. Kullervo taltioitiin Helsingistä Koiton talolta, osittain yleisöesityksistä, osin vain tv-kameroinen läsnä ollessa. Sen ensilähetys oli Yle TV1:ssä 23.2.1977.

## Arvostelut
Anna-Kerttu Wiik kirjoitti *[[Katso]]*-lehdessä nro 8/1977 otsikolla ”Kullervo - täysosuma”; ”Kokonaisuudessaan tässä Laura Jäntin ohjaamassa Kullervossa oli tavoitettu sellainen mukaansa tempaava imu, rytmin kannattama, että harvoin saa sellaista teklevisiossa nähdä.” *[[Ilta-Sanomat|Ilta-Sanomien]]* Ilse Rautio puolestaan otsikoi ”Kullervo - huima stoori”; ”Esitys on huolellinen näyttämötaltiointi valoineen kaikkineen, ja kas kummaa, näyttämötyö pitää.” *[[Helsingin Sanomat|Helsingin Sanomissa]]* Jukka Kajava piti myös näkemästään. Hänen artikkelinsa otsikkona oli ”Laulettu Kullervo”; ”Pidin tästä kuvaruudun Kullervosta paljon enemmän kuin näyttämön tarinasta…Tämä Erkki Pohjanheimon ohjauksin tehty tv-tuleminen kuuluukin television parhaisiin näyttämötallennuksiin… Tv ei enää hämmästyttänyt näyttämöesityksen nähnyttä perusratkaisulla. Siitäkin syystä kokonaisuus vaikutti nyt ehyemmältä.”

## Lähteet
Nuotit hukassa

**Nuotit hukassa** oli suomalainen television musiikkisarja, jota lähetettiin Yle TV1:ssä 1979-1980 . Sen tavoitteena oli tarjota hyvää ja mielenkiintoista suomalaista kevyttä musiikkia hyvin laajalla sektorilla. Mukaan mahtui niin rockia, poppia, kansanmusiikkia kuin uuden laululiikkeen musiikkiakin. Ohjelmasarjaa tuotti ja ohjasi Erkki Pohjanheimo TV1:n Viihdetoimituksesta. Musiikkiesitykset liitettiin toisiinsa sketsein ja haastatteluin. Ohjelmat kuvattiin värivideotekniikalla Yleisradion Pasilan tv-studio 3:ssa. Sarjaa tehtiin kaikkiaan viisi osaa.

## Ohjelmasarjan esiintyjät
*Osa 1. 1.12.1979 Yari ja Se-yhtye, Kankaan pelimannit, Dallapé.
*Osa 2.	15.12.1979 Juha Vainio, Panu Koskinen, Veli-Matti Järvenpää, Maukka Perusjätkä ja Sota Apatiaa Vastaan.
*Osa 3.	29.12.1979 Tuomari Nurmio ja Viides kolonna, Mikko Perkoila, Neulapojat.
*Osa 4.	17.01.1980 Liisa Tavi, Jussi Asu, Rauli ”Badding” Somerjoki.
*Osa 5.	26.01.1980 Kyläpelimannit, Marketta Saarinen, Matti ”Rag” Paananen, Jos-Agit .

## Tekijät
*Käsikirjoitus ja ohjaus Erkki Pohjanheimo
*Sketsien käsikirjoitus Hannu Raatikainen ja Markku Salo
*Sketsien näyttelijät Sirpa Taivainen ja Mikko Kivinen
*Haastattelija Marjatta Anttonen

## Uusintoja
Sarjan musiikkinumeroita on uusittu runsaasti Ylen myöhemmissä musiikkiohjelmissa: 
*"Kesä soi: Tuomari Nurmio" (Yle Teema) 10.7., 13.7. ja 14.7.2007  
*"Konsertissa: Tuomari Nurmio" (Yle Teema) 4.10., 8.10. ja 10.10.2010, 16.11., 20.11. ja 23.11.2020  
*"Kesä soi: Badding" (Yle Teema) 3.7., 6.7. ja 7.7.2007 
*"Lähikuvassa Rauli Badding Somerjoki" (Yle Teema) 27.9., 1.10. ja 3.10.2010.
*"Konsertissa: Badding" (Yle Teema) 27.9., 1.10. ja 3.10.2010.

## Musiikkia DVD-levyillä
Musiikkinumeroita on myös koottu suomalaisten artistien ja yhtyeitten kaupallisille DVD-levyille:
***Rauli Badding Somerjoki– Henkilökohtaisesti** (Tuotanto: Siboney / Love Records 2006)
**Kukkolaulu
**Haastattelu (Marjatta Anttonen)
**Pikku Arja
**Paras haihtua vaan – You better move on – 
***Tuomari Nurmio: Hotelli Voodoo – Tuhannen ja yhden kapakan lauluja** (Tuotanto: YLE )
**Liputtomat laivat
**Kurjuuden kuningas
**Rion satamassa 

## Lähteet

## Aiheesta muualla
*Yari Nuotit hukassa -ohjelmassa vuonna 1979 (Yle Elävä arkiston videoita)
Tauno Tarkkinen

**Tauno Antero Tarkkinen** (17. helmikuuta 1932 Puolanka – 26. lokakuuta 2022 Oulu) oli suomalainen kirjailija.

## Teoksia
* *Ruskeassa Pohjolassa* : romaani. Tekijä, Oulu 1970
* *Hamarin suku sekä tuokioita ja kertomuksia elämän varrelta*. Kalle Hamarin sukuseura, Oulu 2001

## Lähteet
* 

### Viitteet
OMSI – Der Omnibussimulator

**OMSI – Der Omnibussimulator** () on MR Softwaren kehittämä simulaatiopeli, jossa kuljetetaan linja-autoa. Peli on julkaistu vuonna 2011 Windowsille. Peli simuloi Berliinin Spandaun osa-alueen linja-autolinja 92:ta (nykyinen M37). Pelissä on myös pieni fiktiivinen kylä Grundorf, jossa voi harjoitella ajamista ja lipunmyyntiä. Pelin kehittivät vuosina 2007–2011 Marcel Kuhnt ja Rüdiger Hülsmann. 
Pelissä simuloidaan linja-autonkuljettajaa, joka ajaa MANin kaksikerrosbusseja MAN SD 200 ja MAN SD 202 1980-luvun lopussa 11 kilometrin reitillä.
Peliin voi myös tehdä omia karttoja ja linja-autoja ja ladata muiden ihmisten tekemiä karttoja ja busseja. Lisäksi on saatavilla useita maksullisia lisäosia.

## OMSI 2
Pelin virallinen jatko-osa julkaistiin 11.12.2013. Se on ostettavissa myös Steamista. Uusia toimintoja ovat mm.:
* Spandaun kronologia vuodesta 1986 vuoteen 1994 (tapahtumia esim. Berliinin muurin murtuminen ja sitä seurannut Saksojen jälleenyhdistyminen) 
* Uusi pelattava linja 5 Spandaun psykiatriselta sairaalalta Ruhlebenin metroasemalle
* Bussien mahdollisuus vikaantua, esimerkiksi vilkun rele voi hajota tai ovien turvareunan toiminta voi häiriöityä
* MAN NG 272 -nivelbussi ja sen normaali 12-metrinen versio MAN NL 202.
* Uusia toimintoja karttaeditoriin

## Lähteet

## Aiheesta muualla
* Virallinen sivusto 
* Virallinen OMSI-Wiki 
* Virallinen foorumi /
* Suomalaisen OMSI- ja Euro Truck Simulator 2 -foorumin edeltäjä
Mário Fernandes

**Mário Figueira Fernandes** (, s. 19. syyskuuta 1990) on brasilialais-venäläinen jalkapalloilija, pelipaikaltaan oikea laitapuolustaja. Hän edusti Brasiliassa Grêmiota ja on heinäkuusta 2012 alkaen edustanut Venäjän Valioliigan TsSKA Moskovaa. Hän on pelannut Venäjän liigassa 231 ottelua ja tehnyt niissä kuusi maalia. Hän on voittanut Venäjän-mestaruuden vuosina 2013, 2014 ja 2016 sekä Venäjän cupin vuonna 2013.

Lokakuussa 2014 Fernandes edusti Brasilian maajoukkuetta harjoitusottelussa Japania vastaan. Myöhemmin hän siirtyi edustamaan Venäjän maajoukkuetta. Hän sai Venäjän kansalaisuuden vuonna 2016 ja edusti maata ensimmäisen kerran lokakuussa 2017 harjoitusottelussa Etelä-Koreaa vastaan. Fernandes valittiin Venäjän joukkueeseen MM-kotikisoihin 2018. Hän pelasi turnauksessa viisi ottelua ja teki yhden maalin, maaottelu-uransa ensimmäisen, puolivälieräottelussa Kroatiaa vastaan. Tämän  jälkeen hän on tehnyt maalin syyskuussa 2019 EM-karsintaottelussa Kazakstania vastaan, syyskuussa 2020 Kansojen liigan ottelussa Unkaria vastaan sekä maaliskuussa 2021 MM-karsintaotteluissa Maltaa ja Slovakiaa vastaan. Hän on kesäkuun 8. päivään 2021 mennessä pelannut 29 maaottelua, joista 25 ottelua avauskokoonpanossa.

## Lähteet

## Aiheesta muualla
Fosforitrioksidi

**Fosforitrioksidi** eli **tetrafosforiheksaoksidi** (P4O6) on yksi fosforin oksideista. Sitä voidaan pitää fosforihapokkeen anhydridinä.

## Ominaisuudet ja valmistus
Fosforitrioksidi on ulkomuodoltaan valkoisia vahamaisia kiteitä tai väritöntä nestettä. Se liukenee kylmään veteen muodostaen fosforihapoketta, mutta kuuma vesi hajottaa sen ja se disproportioituu fosforihapoksi ja fosfiiniksi, myös punaista fosforia voi muodostua. Ilmassa yhdiste hapettuu hitaasti fosforipentoksidiksi. Bromin tai kloorin kanssa fosforitrioksidi reagoi muodostaen fosforitribromidia tai fosforitrikloridia ja jodin kanssa kuumennettuna difosforitetrajodidia.

Fosforitrioksidia valmistetaan kuumentamalla valkoista fosforia noin 50&nbsp;°C:n lämpötilaan hapen läsnä ollessa ja reaktion saanto on yleensä 50&ndash;60&nbsp;%. Täten yhdisteen joukossa on aina epäpuhtautena valkoista fosforia, joka voidaan muuttaa punaiseksi fosforiksi säteilyttämällä ultraviolettivalolla. Tämän jälkeen punainen fosfori on helposti erotettavissa fosforitrioksidin joukosta. Yhdistettä voidaan valmistaa myös kuumentamalla suljetussa astiassa fosforipentoksidia 440&nbsp;°C:n lämpötilaan.
: 4 P + 3 O2 → P4O6

## Lähteet
Jérôme Sylvestre

**Jérôme Sylvestre** (s. 11. heinäkuuta 1979 Greenfield Park) on kanadalainen entinen lumilautailija.

Sylvestre teki ensimmäisen esiintymisensä maailmancupissa vuonna 1999. Hän pääsi kymmenen parhaan joukkoon kahdesti, parisuurpujottelussa kahdeksanneksi Mont-Sainte-Annessa 2001 ja samassa lajissa kymmenenneksi Stonehamissa 2002. 

Sylvestre osallistui MM-kilpailuihin vuosina 2001 ja 2003. Madonna di Campigliossa 2001 hän oli suurpujottelussa 20., parisuurpujottelussa 26. ja paripujottelussa 29. Sylvestre kilpaili myös lumilautakrossissa, jossa hän ei päässyt maaliin saakka. Hän sai parhaan MM-sijoituksensa kahta vuotta myöhemmin Kreischbergissä, jossa hän oli parisuurpujottelun 13. paras ja lisäksi paripujottelussa 21. Sylvestre sijoittui Salt Lake Cityn olympialaisissa 2002 kahdenneksitoista parisuurpujottelussa.

## Lähteet
Asarias Autio

**Assaria Edward ”Asarias” Autio** (16. marraskuuta 1874 – 3. syyskuuta 1920 Ähtäri) oli suomalainen Keuruun Liesjärveltä kotoisin ollut metsätyömies ja maastohiihtäjä.

Vuonna 1901 Autio edusti Suomea Tukholmassa pidetyissä pohjoismaisissa hiihtokisoissa sijoittuen 60 kilometrin matkalla toiseksi. Hän voitti saman vuoden Oulun hiihtojen 30 kilometriä maailmanennätykseksi julistetulla ajalla 1.46.15.

Vuosina 1903–1912 Autio asui suurimman osan ajasta Yhdysvalloissa työskennellen ainakin kaivoksilla ja tienaten rahoja talon rakentamista varten. Ensimmäisen kerran hän oli käynyt Yhdysvalloissa jo 19-vuotiaana. Hän osallistui Yhdysvalloissa myös hiihtokilpailuihin voittaen joitakin merkittäviä kisoja. Hänet jopa julistettiin ”maailmanmestariksi” hänen voitettuaan Elyssä Minnesotan osavaltiossa pidetyissä murtomaahiihtokilpailuissa 10 kilometrin matkan.

Aution poika Asser ja myös Asarias Aution veljet Herman ja Valto olivat kilpailuissa menestyneitä murtomaahiihtäjiä.

Autio kuoli keuhkokuumeeseen 3. syyskuuta 1920.

## Lähteet
* 

### Viitteet
Hannu Lehtinen

**Hannu Veikko Tapani Lehtipuu** (sukunimi vuoteen 1971 *Lehtinen*; s. 31. tammikuuta 1931 Kuhmoinen) on suomalainen rovasti ja nuortenkirjailija.

Lehtipuu toimi Kuhmoisten kappalaisena 1965–1972 ja hän oli Hämeenkyrön kirkkoherrana vuoteen 2001 saakka.

## Teoksia
Nimellä *Hannu Lehtinen*:
* *Kersat eivät kursaile* ; kuv. Ami Hauhio. Nuorten toivekirjasto 65. WSOY 1955
* *Vettä sakeampaa*. Juventus-sarja 1. WSOY 1959
* *Maalari ei näe* : näytelmä. 1992
* *Toinen runo* : näytelmä. 1992
* *Voi ei, tällä porukalla* : näytelmä. 1992

## Palkinnot
* Tampereen kaupungin palkinto 1955

## Lähteet
* 
* Pirkanmaalaista kaunokirjallisuutta : Hannu Lehtinen
* Kuhmoisten pappisluettelo
Henrik Kromann Toft

**Henrik Kromann Toft** (s. 11. heinäkuuta 1968 Aalborg) on tanskalainen entinen jousiampuja. Hän edusti seuratasolla Aalborg Bueskyttelaugia. 

Toft osallistui olympialaisiin ensimmäistä kertaa Soulissa 1988. Hän oli tuolloin henkilökohtaisen kilpailun 23. ja ampui myös maansa joukkueessa, joka sijoittui yhdenneksitoista. Toft oli Barcelonan kisoissa 1992 henkilökohtaisessa kisassa 27:s Tanskan päätyessä joukkuekilpailun 12. sijalle. 

## Lähteet

* Toftin profiili sports-reference.com -sivustolla
Francisco Hernández Ramírez

**Francisco Hernández Ramírez** (11. heinäkuuta 1949 – 7. tammikuuta 2019) oli costaricalainen jalkapalloilija. 

Deportivo Saprissassa pelannut Hernández oli mukana maajoukkueen kokoonpanossa Moskovan olympialaisissa 1980. Hän oli kentällä kolmessa ottelussa, kun Costa Rica sijoittui turnauksessa jaetulle 13. eli viimeiselle tilalle.

## Lähteet

* Hernándezin profiili sports-reference.com -sivustolla   

### Viitteet
Francisco Hernández

**Francisco Hernández** on ainakin seuraavien henkilöiden nimi: 

* Francisco Hernández de Toledo, espanjalainen luonnontieteilijä
* Francisco Hernández de Cordobá, espanjalainen konkistadori, jota pidetään Nicaraguan perustajana
* Francisco Hernández de Cordobá, espanjalainen konkistadori, joka löysi Jukatanin niemimaan
* Francisco Hernández Ortiz-Pizarro, espanjalainen henkilö, joka perusti chileläisen Calbucon kaupungin
* Francisco Hernández Ramírez, costaricalainen jalkapalloilija
* Francisco Hernández, argentiinalainen jalkapalloilija
* Francisco Hernández, meksikolainen jalkapalloilija
Gilbert Ramanantoanina

**Gilbert Ramanantoanina** (13. joulukuuta 1916 Ambositra – 25. tammikuuta 1991) oli madagaskarilainen roomalaiskatolinen arkkipiispa. Hänet vihittiin jesuiittojen papiksi 1. elokuuta 1948 ja nimitettiin Fianarantsoan arkkihiippakunnan vihkipiispaksi sekä Acmonian titulaaripiispaksi 12. tammikuuta 1960. Piispaksi vihkiminen seurasi 24. huhtikuuta. Pääkonsekraattorina toimi Xavier Ferdinand J. Thoyer, jota avustivat Camille-Antoine Chilouet ja Jules-Joseph Puset.

Ramanantoanina osallistui Vatikaanin toiseen kirkolliskokoukseen. Hän sai 2. huhtikuuta 1962 nimityksen Fianarantsoan arkkipiispaksi, jona hän toimi, kunnes kuoli 74-vuotiaana virassa.

## Lähteet
Michele Cecchini

**Michele Cecchini** (3. maaliskuuta 1920 – 26. huhtikuuta 1989) oli italialainen roomalaiskatolinen arkkipiispa, joka loi uran kirkon diplomaattisissa tehtävissä. Hänet vihittiin papiksi 2. heinäkuuta 1944 ja nimitettiin Aquileian titulaariarkkipiispaksi sekä apostoliseksi pro-nuntiukseksi Madagaskarille 26. helmikuuta 1969. Lisäksi hän sai nimityksen apostoliseksi pro-nuntiukseksi Mauritiukselle 1. maaliskuuta. Hänet konsekroi piispaksi 13. huhtikuuta Amleto Giovanni Cicognani, jota avustivat Agostino Casaroli ja Enrico Bartoletti. 

18. kesäkuuta 1976 Cecchini sai nimityksen apostoliseksi pro-nuntiukseksi Jugoslaviaan ja 4. joulukuuta 1984 apostoliseksi nuntiukseksi Itävaltaan. Jälkimmäisessä virassa hän kuoli 69-vuotiaana.

## Lähteet
Degrassi: The Next Generation

**Degrassi: The Next Generation** (myöhemmin käytetty nimeä **Degrassi**) on kanadalainen draamasarja, jossa seurataan high school -nuorten elämää koulussa ja sen ympärillä. Sarjaa on esitetty Kanadassa CTV:llä, MuchMusicilla ja MTV:llä, sekä Suomessa MTV:llä.

Degrassia tehtiin 14 tuotantokautta aikavälillä 14. lokakuuta 2001 – 2. elokuuta 2015. Sitä edelsivät sarjat *[[Degrassi Junior High]]* (1987–89) ja *[[Degrassi High]]* (1989–91), sekä elokuva *[[School's Out (elokuva)|School's Out]]* (1992). Tammikuussa 2016 Degrassi-universumi sai jatkoa sarjan ** myötä.

*The Next Generationin* neljättä tuotantokautta eli jaksoja vuodelta 2004 alettiin esittää Yle Areenassa 3. elokuuta 2012.

## Lähteet

## Aiheesta muualla

*
Irina Krakoviak

**Irina Krakoviak** (s. 11. heinäkuuta 1977 Vilna) on liettualainen entinen yleisurheilija, joka kilpaili keskimatkojen juoksussa.

Krakoviak karsiutui 800 metrin juoksun alkuerissä sisäratojen EM-kilpailuissa 1998 ja välierissä saman vuoden ulkoratojen EM-kilpailuissa. Hän saavutti alle 23-vuotiaiden EM-hopeaa 800 metrillä 1999 ajalla 2.04,08. Hän karsiutui 800 metrin alkuerissä EM-hallikilpailuissa 2000.

Krakoviak pääsi Sydneyn olympialaisissa 2000 välieriin saakka 1&nbsp;500 metrin matkalla, mutta putosi samassa lajissa alkuerissä MM-kisoissa 2001. Hän sijoittui matkalla yhdenneksitoista MM-kilpailuissa 2005 Helsingissä ja seuraavana vuonna karsiutui alkuerissä sekä sisäratojen MM-kilpailuissa että ulkoratojen EM-kisoissa. Krakoviak osallistui MM-kisoissa 2009 sekä 1&nbsp;500 metrille, jolla hän pääsi välieriin, että 800 metrin kilpailuun, jossa hän putosi alkuerissä.

## Henkilökohtaiset ennätykset

*Lähde: IAAF* 

* 800 m: 2.00,71 (2009)
* 1 500 m: 4.03,19 (2005)

## Lähteet
José Alfredo Caires de Nobrega

**José Alfredo Caires de Nobrega** (s. 12. huhtikuuta 1951 Caniço) on portugalilaissyntyinen, Madagaskarilla toimiva roomalaiskatolinen piispa. Hänet vihittiin dehoniaanien papiksi 28. joulukuuta 1980 ja nimitettiin Mananjaryn hiippakunnan johtoon 30. lokakuuta 2000. Piispaksi vihkiminen seurasi 18. maaliskuuta 2001. Pääkonsekraattorina toimi Philibert Randriambololona, jota avustivat Charles-Remy Rakotonirina ja António de Sousa Braga. Caires de Nobregan edeltäjä Mananjaryn piispana oli ollut vuonna 1999 kuollut François Xavier Tabao Manjarimanana.

## Lähteet
Charles-Remy Rakotonirina

**Charles-Remy Rakotonirina** (16. tammikuuta 1928 Fianarantsoa – 6. elokuuta 2005) oli madagaskarilainen roomalaiskatolinen piispa. Hänet vihittiin jesuiittojen papiksi 6. syyskuuta 1961 ja nimitettiin Farafanganan hiippakunnan johtoon 28. lokakuuta 1976. Piispaksi vihkiminen seurasi 27. maaliskuuta 1977. Pääkonsekraattorina toimi Victor Razafimahatratra, jota avustivat Jean-Pierre-Dominique Zévaco ja Jean-Guy Rakodondravahatra.

Rakotonirina kuoli 77-vuotiaana virassa. Hänen seuraajakseen nimitettiin Benjamin Marc Ramaroson.

## Lähteet
Benjamin Marc Ramaroson

**Benjamin Marc Ramaroson** (s. 25. huhtikuuta 1955 Manakara) on madagaskarilainen roomalaiskatolinen piispa. Hänestä tuli lasaristien jäsen 15. lokakuuta 1980, ja pappisvihkimyksensä hän sai 15. elokuuta 1984. Hänet nimitettiin Farafanganan hiippakunnan johtoon 26. marraskuuta 2005 häntä edeltäneen Charles-Remy Rakotonirinan kuoltua elokuussa virassa.

Ramarosonin konsekroi 25. maaliskuuta 2006 piispaksi Fulgence Rabemahafaly, jota avustivat Jean-Pierre-Dominique Zévaco ja Philippe Ranaivomanana.

## Lähteet
François Xavier Tabao Manjarimanana

**François Xavier Tabao Manjarimanana** (3. joulukuuta 1927 – 24. toukokuuta 1999) oli madagaskarilainen roomalaiskatolinen piispa. Hänet vihittiin jesuiittojen papiksi 29. kesäkuuta 1960 ja nimitettiin Mananjaryn hiippakunnan johtoon 20. marraskuuta 1975. Piispaksi vihkiminen seurasi 21. maaliskuuta 1976. Pääkonsekraattorina toimi Michele Cecchini, jota avustivat Gilbert Ramanantoanina ja Victor Razafimahatratra.

Tabao Manjarimanana kuoli 71-vuotiaana virassa.

## Lähteet
Southwest Skiffle Boys

**Southwest Skiffle Boys** on suomalainen kihveliemusiikikia soittava yhtye.

## Kokoonpano
* Rami Tapper : laulu ja akustinen kitara
* Timo Luostarinen : soolokitarointi
* Ilpo Salojarvi : narubasso
* Pekka Bang : pyykkilauta

## Diskografia
* Skiffle with southwest style, (2009)

## Lähteet
Peter Martin Musikuwa

**Peter Martin Musikuwa** (s. 3. huhtikuuta 1952) on malawilainen roomalaiskatolinen piispa. Hänet vihittiin papiksi Blantyren arkkihiippakuntaan 12. heinäkuuta 1982 ja nimitettiin Chikwawan hiippakunnan johtoon 16. huhtikuuta 2003. Piispaksi vihkiminen seurasi 28. kesäkuuta. Pääkonsekraattorina toimi Orlando Antonini, jota avustivat Tarcisius Gervazio Ziyaye ja Felix Eugenio Mkhori.

## Lähteet
Alireza Rezaei

**Alireza Rezaei** (; s. 11. heinäkuuta 1976 Teheran) on iranilainen entinen vapaapainija ja olympiamitalisti. Hän edusti seuratasolla teheranilaista Isadferdosia.

Rezaei voitti vuonna 1998 Aasian kisoissa kultaa alle 130-kiloisten sarjassa ja vei seuraavana vuonna Aasian-mestaruuden samassa painoluokassa. Hän sai vuonna 2000 pronssia maailmancupissa ja Aasian-mestaruuskilpailuissa, ja kaudella 2001 hän voitti Aasian-mestaruuskisojen hopeaa. Rezaei osallistui ensimmäisiin aikuisten MM-kisoihin 2002, jolloin hän sijoittui kolmanneksitoista. Hän voitti vuonna 2003 MM-kisojen pronssia ja kesällä 2004 hopeaa Ateenan olympialaisista. Rezaei voitti vuonna 2004 myös opiskelijoiden maailmanmestaruuden.

## Lähteet
Tarcisius Gervazio Ziyaye

**Tarcisius Gervazio Ziyaye** (19. toukokuuta 1949 – 14. joulukuuta 2020) oli malawilainen roomalaiskatolinen arkkipiispa. Hänet vihittiin papiksi 14. elokuuta 1977 ja nimitettiin Dedzan hiippakunnan vihkipiispaksi sekä Maconin titulaaripiispaksi 26. marraskuuta 1991. Piispaksi vihkiminen seurasi 23. toukokuuta 1992. Pääkonsekraattorina toimi James Chiona, jota avustivat Matthias A. Chimole ja Gervazio Moses Chisendera.

Ziyaye sai 4. toukokuuta 1993 nimityksen Lilongwen koadjuuttoripiispaksi, ja 11. marraskuuta 1994 hänestä tuli sen piispa. 23. tammikuuta 2001 hänet nimitettiin Blantyren ja 3. heinäkuuta 2013 Lilongwen arkkipiispaksi.

## Lähteet
Kiinan–Mongolian sota (1913–1915)

**Kiinan–Mongolian sota** oli vuosina 1913–1915 käyty sotilaallinen yhteenotto Mongolian ja Kiinan välillä. Yhteenottoja tapahtui lähinnä Sisä-Mongoliassa ja sota päättyi lopulta mongolihyökkääjien vetäytymiseen alueelta Venäjän painostuksesta.

## Tausta
Mongolian itsenäistyttyä vuonna 1911 35 Sisä-Mongolian 49:tä lippueista ilmaisi halunsa liittyä uuteen valtioon. Alueella alkoikin sattua puolisotilaallisten joukkojen yhteenottoja. Sisä-Mongolialainen ruhtinas Utai hyökkäsi kiinalaisia vastaan Jirimin alueella 20. elokuuta 1912 saatuaan aseita Mongolian hallinnolta. Hänet kuitenkin lyötiin ja syyskuuhun mennessä hänen joukkonsa olivat paenneet Mongoliaan. Toinen paikallinen toimija ennen varsinaista sotaa oli Togtakhu Taiji.

## Sota
Mongolian hallinto ryhtyi virallisesti sotatoimiin alueella vasta saatuaan lupauksia venäläisistä aseista ja koulutuksesta tammikuussa 1913. Sisä-Mongolian Shiliin Gol ja Ulaanchab-liitot määrättiin 23. tammikuuta nostamaan 2&nbsp;000 miestä aseisiin. Joukot lähtivät liikkeelle vasta helmikuun puolella. Kesän aikana joukot valloittivat muun muassa Linxin, Dolonnuurin, Zhangjiakoun (Kalgan) ja Guisuin (Hohhot). Lähes kaikki joukkojen komentajat olivat sisämongolialaisia. Heihin lukeutui esimerkiksi Babujab ja Damdinsürüng. Tavallisten joukkojen pääosa koostui khalka- ja sisämongoleista, joiden lisäksi joukkoihin lukeutui sekalainen joukko kiinalaisia ja mongolialaisia puolisotilaallisia ryhmiä. Yhteensä heitä oli noin 7&nbsp;000–8&nbsp;000. 

Joukkojen alkumenestyksen jälkeen heidän aseistuksensa kehnous alkoi näkyä. Mukana oli vain viisi tykkiä ja ammuksista oli pulaa. Lisäksi joukkojen mukana taistellut ruhtinas Nasun’arbijikhu loikkasi kiinalaisten puolelle. Mongolialaiset yrittivät saada lisää apua Venäjältä ja tästä syystä Sain Noyan Khan Namnangsürüng vieraili Pietarissa. Venäläiset kuitenkin kieltäytyivät tukemasta sotaa. Tästä syystä mongolialaiset päättivät vetäytymisestä takaisin.  

## Seuraukset
Sota loppui virallisesti vuonna 1915 Kyakhtan trilateraalisopimuksella. Paikanpäältä Sisä-Mongoliasta tulleet sotilaat saivat kuitenkin pitää aseensa ja he palasivat takaisin kotiseuduilleen käyden sissisotaa vuoteen 1917 Babujabin johdolla. Kiinan–Mongolian sota tuotti Mongolialle suuren ulkomaanvelan Venäjälle. Vuoteen 1916 mennessä velkasumma oli 332&nbsp;000 kultaruplaa ja se muodosti viidenneksen valtion rahan kulutuksesta.

## Lähteet
Feliciano González Ascanio

**Feliciano González Ascanio** (20. maaliskuuta 1921 Guatire – 13. joulukuuta 1986) oli venezuelalainen roomalaiskatolinen piispa. Hänet vihittiin papiksi 24. lokakuuta 1943 ja nimitettiin Maracayn hiippakunnan johtoon 31. heinäkuuta 1962. Piispaksi vihkiminen seurasi 2. syyskuuta. Pääkonsekraattorina toimi José Humberto Quintero Parra, jota avustivat José Alí Lebrún Moratinos ja Luis Eduardo Henríquez Jiménez. 

González Ascanio osallistui Vatikaanin toiseen kirkolliskokoukseen. Hän kuoli 65-vuotiaana virassa.

## Lähteet
Jyri Aalto

**Jyri Tapani Aalto** (s. 11. heinäkuuta 1969 Helsinki) on suomalainen entinen sulkapalloilija.

Aalto eteni MM-kisoissa 1995 kaksinpelissä kolmannelle kierrokselle ja oli sekanelinpelissä Nina Sarneston kanssa toisella kierroksella. Hän putosi seuraavana vuonna EM-kilpailuissa toisen ottelunsa jälkeen. Aalto hävisi vuoden 1999 MM-kisoissa kolmannen ottelunsa Japanin Keita Masudalle ja oli Sydneyn olympialaisissa 2000 jaetulla 17. tilalla pudottuaan toisella kierroksella. Vuonna 2000 Aalto voitti Kanadan kansainvälisen turnauksen. Hän kilpaili vuoteen 2004 saakka osallistuen vielä muun muassa MM-kisoihin 2001.

Aalto on toiminut oman peliuransa jälkeen Suomen maajoukkueen valmentajana. Vuodesta 2019 Jyri Aalto on valmentanut U15-liittoryhmää, jossa on Suomen alle 15-vuotiaiden parhaat juniorit.

## Lähteet
Rafael Ramón Conde Alfonzo

**Rafael Ramón Conde Alfonzo** (13. heinäkuuta 1943 Caracas – 10. joulukuuta 2020) oli venezuelalainen roomalaiskatolinen piispa. Hänet vihittiin papiksi Caracas, Santiago de Venezuelan arkkihiippakuntaan 8. joulukuuta 1968 ja nimitettiin sen vihkipiispaksi sekä Baparan titulaaripiispaksi 2. joulukuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.

Conde Alfonzo sai 21. elokuuta 1997 nimityksen La Guairan koadjuuttoripiispaksi ja 18. maaliskuuta 1999 Margaritan piispaksi. 12. helmikuuta 2008 Conde Alfonzo sai nimityksen Maracayn piispaksi, jonka virkaan hänet asetettiin 26. huhtikuuta.

## Lähteet
Jaime Villarroel Rodríguez

**Jaime Villarroel Rodríguez** (s. 17. toukokuuta 1962) on venezuelalainen roomalaiskatolinen piispa. Hänet vihittiin papiksi Margaritan hiippakuntaan 30. heinäkuuta 1993 ja nimitettiin Carúpanon hiippakunnan johtoon 10. huhtikuuta 2010. Piispaksi vihkiminen seurasi 26. kesäkuuta. Pääkonsekraattorina toimi Rafael Ramón Conde Alfonzo, jota avustivat Enrique Pérez Lavado ja Jorge Anibal Quintero Chacón.

Villarroel Rodríguezin edeltäjänä Carúpanon piispana oli toiminut Manuel Felipe Díaz Sánchez.

## Lähteet
Damjan Stoikov

**Damjan Ivanov Stoikov** (; s. 11. heinäkuuta 1966 Gotse Deltšev) on bulgarialainen judoka.

Stoikov voitti vuonna 1988 EM-kisoissa Pamplonassa pronssia avoimessa sarjassa. Seuraavana vuonna Helsingin kisoissa hän sijoittui seitsemänneksi sekä avoimessa että yli 95-kiloisten sarjassa. Stoikov oli jaetulla yhdeksännellä tilalla yli 95&nbsp;kilon painoluokassa Barcelonan olympialaisissa 1992.

## Lähteet
Eugenio Sbarbaro

**Eugenio Sbarbaro** (s. 26. kesäkuuta 1934) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihittiin papiksi 11. kesäkuuta 1960 ja nimitettiin Tiddin titulaariarkkipiispaksi sekä apostoliseksi pro-nuntiukseksi Malawiin ja Sambiaan 14. syyskuuta 1985. Piispaksi konsekroinnin suoritti 19. lokakuuta Agostino Casaroli, jota avustivat Pio Laghi ja James Aloysius Hickey.

Sbarbaro sai 7. helmikuuta 1991 nimityksen apostoliseksi nuntiukseksi Trinidad ja Tobagolle sekä apostoliseksi pro-nuntiukseksi seuraaviin maihin: Bahama, Barbados, Dominica, Jamaika, Grenada, Saint Vincent ja Grenadiinit, Saint Lucia ja Antigua ja Barbuda. Sbarbarolle tuli lisänimityksiä, kun hänet nimitettiin 13. heinäkuuta 1994 nuntiukseksi Surinameen, 26. elokuuta 1997 Guyanaan ja 23. lokakuuta 1999 Saint Kitts ja Nevisille.

Vuonna 2002 Sbarbaro sai nimityksen nuntiukseksi Serbia ja Montenegroon, sitten 19. kesäkuuta 2006 Serbiaan. Hän jäi eläkkeelle 8. elokuuta 2009.

## Lähteet
Enrique Pérez Lavado

**Enrique Pérez Lavado** (s. 19. huhtikuuta 1951 Maracaibo) on venezuelalainen roomalaiskatolinen piispa. Hänet vihittiin papiksi Maracaibon arkkihiippakuntaan 25. heinäkuuta 1986 ja nimitettiin Maturínin hiippakunnan johtoon 9. elokuuta 2003. Piispaksi vihkiminen seurasi 31. lokakuuta. Pääkonsekraattorina toimi Medardo Luis Luzardo Romero, jota avustivat César Ramón Ortega Herrera ja Ubaldo Ramón Santana Sequera.

## Lähteet
Vladimir Repjev

**Vladimir Georgievitš Repjev** (; 11. heinäkuuta 1956 Rostov-na-Donu &ndash; 4. tammikuuta 2009 Moskova) oli Neuvostoliittoa edustanut käsipalloilija ja olympiamitalisti. Hän pelasi seuratasolla SKIF Krasnodaria. Repjev pelasi Moskovan olympialaisissa 1980 yhden ottelun maansa joukkueessa, joka voitti hopeaa. 

## Lähteet

* Repjevin profiili sports-reference.com -sivustolla
Lahnajärvi (Siikainen)

**Lahnajärvi** on suhteellisen kirkasvetinen pienehkö järvi Siikaisten Leväsjoen kylässä. Matkaa Porista Lahnajärvelle on noin 50 kilometriä. Järvellä on kunnan uimaranta ja järveä ympäröi noin kymmenkunta loma-asuntoa. Vakinaista asutusta Lahnajärven rannalla oli vielä 1960-luvulla.
Dorothea Köring

**Dorothea Köring** (11. heinäkuuta 1880 Chemnitz &ndash; 13. helmikuuta 1945 Dresden) oli saksalainen tennispelaaja ja olympiavoittaja. Hänen seuransa oli Akademischer SV Dresden. 

Köring voitti Tukholman olympialaisissa 1912 kultaa sekanelinpelistä Heinrich Schomburgkin kanssa ja sai kaksinpelissä hopeaa. Sekanelinpelin loppuottelussa pari voitti Ruotsin Gunnar Setterwallin ja Sigrid Fickin erin 6–4, 6–0. Kaksinpelin loppuottelussa hän hävisi Ranskan Marguerite Broquedisille erin 6–4, 3–6, 4–6. Hän kuoli vuonna 1945 Dresdenin pommituksissa. 

## Lähteet

* Köringin profiili sports-reference.com -sivustolla  

### Viitteet
Frits Kuipers

**Frederik Carel "Frits" Kuipers** (11. heinäkuuta 1899 Elst &ndash; 10. lokakuuta 1943 Heemstede) oli alankomaalainen jalkapalloilija ja olympiamitalisti. Hän pelasi seuratasolla HFC Haarlemissa.

Keskikentällä pelannut Kuipers oli mukana maansa joukkueessa Antwerpenin olympialaisissa 1920, joissa Alankomaat voitti pronssia. Hän oli turnauksessa kentällä neljässä ottelussa, joiden lisäksi hän pelasi urallaan yhden muun maaottelun.

## Lähteet
Violeta Quesada

**Violeta Quesada Díaz** (11. heinäkuuta 1947 Santa Clara – 24. maaliskuuta 2024) oli kuubalainen yleisurheilija ja olympiamitalisti, joka kilpaili pikajuoksussa. 

Quesada oli voittamassa kultaa 4 × 100 metrin viestistä Pan-Amerikan kisoissa 1967 ja oli samoissa kisoissa seitsemäs 200 metrin henkilökohtaisella matkalla. Méxicon olympialaisissa 1968 hän voitti pikaviestistä hopeaa ja pääsi 100 metrillä toiselle kierrokselle. Quesadan ennätys 100 metrin matkalla on 11,65 sekuntia, jonka hän juoksi vuonna 1968. 

## Lähteet

* Quesadan profiili sports-reference.com -sivustolla   

### Viitteet
Jan Sinivaara

**Jan Sinivaara** (s. 1960) on suomalaissyntyinen vuorikiipeilijä. Hän saavutti ensimmäisenä ulkomaalaisena Mount Everestin huipun Himalajan marathonina tunnettua reittiä Nepalin puolelta 13. toukokuuta 2011. Reitti edellyttää 42 kilometrin yhtäjaksoista lähestymistä Namtse Bazar (3440 m)  - Gorak Shep - Base Camp eli perusleiriin 5400 m korkeuteen ja kiipeämisen jatkamista perusleiristä huipulle saakka. Vuonna 2012 Sinivaara kiipesi Everestin pohjoisreitin, North Col, Tiibetin puolelta kiinalaisessa retkikunnassa. 2013 retkikunnan tavoitteena oli Everestin kaksoisnousu eli kiipeäminen eteläpuolelta, Nepal, huipun kautta alas pohjoispuolen, Tibet, perusleiriin ja takaisin. Kiipeäminen jouduttiin kuitenkin keskeyttämään jo eteläpuolella kahden retkikuntaan kuuluneen Sherpan onnettomuuksien vuoksi.

Jan Sinivaaran muut kirjatut Himalajan huiput ovat
Makalu,
Lhotse,
Lakpa Ri,
Cho Oyu,
Gongga Shan,
Minya Konka,
Changtse,
Gyala Peri,
Khartaphu,
Kangchenjunga,
Kala Pattar,
Island Peak,
Pumori.

## Lähteet
*http://www.himalayandatabase.com
*http://www.elevationoutdoors.com/climbing/peak-freaks-team-members-stands-on-top-of-the-world/

## Aiheesta muualla
* Sinivaaran kotisivu
Tim Harikkala

**Timothy Allan Harikkala** (s. 15. heinäkuuta 1971, West Palm Beach, Florida) on yhdysvaltalainen baseballpelaaja, joka edustaa tällä hetkellä baseballin SM-sarjassa pelaavaa Espoo Exposia. Hänen pelipaikkansa on syöttäjä.

Suomalaissukuinen ja suomea puhuva Harikkala pelasi urallaan yhteensä 73 ottelua Pohjois-Amerikan pääsarjassa MLB:ssä vuosina 1995-2007, edustaen neljää eri seuraa. Aloittajana hän pelasi ainoastaan kahdessa ottelussa, ja pitää hallussa ennätystä pisimmästä välistä aloitettujen otteluiden välillä, 4 021 päivän ajanjaksolla.

## Lähteet
Longaani

**Longaani** (*Dimocarpus longan*) on pienehkö ainavihanta puu saippuamarjakasvien heimossa. Kasvia viljellään syötävien hedelmien vuoksi varsinkin Aasiassa, ja se on läheistä sukua litsille (*Litchi chinensis*) ja rambutaanille (*Nephelium lappaceum*).

## Hedelmä

Hedelmä on pieni, noin 1–2,5 cm läpimitaltaan. Sen punaisenruskea kuori on ohut, epätasainen ja murtuu kypsänä helposti painettaessa. Hedelmäliha on läpikuultavaa, väriltään valkoista. Hedelmän keskellä on yksi suurehko, kova, musta ja kiiltäväpintainen siemen. Maultaan hedelmä on mieto ja makea.

Hedelmä syödään usein tuoreena sellaisenaan. Sitä myös säilötään ja kuivataan. Longaania on varsinkin kuivattuna käytetty pitkään varsinkin kiinalaisessa keittiössä sekä lääketieteessä. Hedelmästä tehdään myös likööriä.

## Puun kuvaus
Longaani on pienehkö, ainavihanta puu, joka kasvaa 9–12 metriä korkeaksi. Rungon läpimitta on parhaimmillaan noin 75 cm ja latvuksen leveys noin 14 m. Oksisto on hieman riippuva. Soikeat lehdet ovat tasaparisen parilehdykkäiset, vuorottaisesti asettuneet. Yksittäiset lehdykät ovat 10–20 cm pitkät, kiiltävän tummanvihreät päältä, harmaanvihreät alapinnalta. Uudet versot ovat aluksi tummanpunaisia. Vaaleankeltaisissa kukissa on 5–6 terälehteä, ja ne ovat pystyissä kukinnoissa. Kukat ovat yksineuvoisia, mutta hede- ja emikukat ovat samoissa kukinnoissa. Soikean pyöreät hedelmät roikkuvat ryppäissä.

## Levinneisyys
Longaani esiintyy luonnonvaraisena Etelä-Kiinassa ja osissa Kaakkois-Aasiaa, yleensä 150–450 metrin korkeudella merenpinnasta. Sen elinalueilla vuoden keskilämpötila on yleensä noin 15 °C. Puu tarvitsee kuitenkin hieman kesää viileämmän talvikauden tuottaakseen hedelmiä. Se menestyy parhaiten hiekkaisessa ja hyvin vettä läpäisevässä maaperässä.

Puuta kasvatetaan trooppisilla alueilla paitsi hedelmien vuoksi myös koriste- ja katupuuna.

## Lähteet

## Aiheesta muualla
* Flora of China: Dimocarpus longan
Koripallon naisten SM-sarjakausi 2002–2003

**Koripallon naisten SM-sarjakaudella 2002–2003** Äänekosken Huima voitti seuran historian ensimmäisen mestaruuden. Hopeaa voitti Pantterit Helsingistä ja pronssia Espoo Basket Team. Huima kukisti loppuottelusarjassa Pantterit voitoin 3–2.

Runkosarja pelattiin yhdeksän joukkueen kaksinkertaisena sarjana. Kuusi parasta joukkuetta jatkoivat ylemmässä jatkosarjassa ja kolme viimeistä alemmassa jatkosarjassa, jotka myös pelattiin kaksinkertaisina sarjoina. Joukkueiden tulokset runkosarjasta otettiin mukaan jatkosarjan sarjataulukkoon. Ylemmän jatkosarjan neljä parasta selviytyivät pudotuspeleihin. 

Välierissä kohtasivat ylemmän jatkosarjan voittanut Pantterit ja sarjan neljäs Pussihukat sekä sarjan sijoille 2 ja 3 sijoittuneet Äänekosken Huima ja Espoo Basket Team. Ottelut pelattiin paras kolmesta -järjestelmällä. Loppuottelut pelattiin paras viidestä -järjestelmällä. Pronssimitalit jaettiin siten, että välierien häviäjät pelasivat keskenään kaksi ottelua, joiden yhteistulos ratkaisi voittajan.

Alemman jatkosarjan voittaja säilytti sarjapaikkansa karsimatta, mutta kaksi viimeistä pelasivat I-divisioonan kahden parhaan joukkueen kanssa neljän joukkueen kaksinkertaisen noususarjan. Noususarjan kolme parasta nousivat seuraavaksi kaudeksi SM-sarjaan, kun taas viimeinen tipahti I-divisioonaan. Forssan Alku säilytti sarjapaikkansa ja I-divisioonajoukkueista Karhun Pojat Helsingistä sekä Hongikon Nuorisoseuran Urheilijat Jyväskylästä nousivat SM-sarjaan. Hongikon Nuorisoseuran Urheilijat kuitenkin luopui SM-sarjapaikastaan, jonka jälkeen sarjapaikkaa tarjottiin noususarjan viimeiselle Salon Palloilijoille. Heidänkin kieltäydyttyä SM-sarjaan nousi I-divisioonan kolmanneksi sijoittunut Turun Riento.

## Runkosarja
### Alkusarja

#### Ylempi jatkosarja

#### Alempi jatkosarja

## Pudotuspelit

## Lähteet
*Koris.net - tulos- & tilastoarkisto
Emil Loteanu

**Emil Loteanu** (; 6. marraskuuta 1936 Clocusna, Romania; nykyään Ocniţa, Moldova – 18. huhtikuuta 2003 Moskova, Venäjä) oli Suur-Romanialle kuuluneessa Bessarabiassa syntynyt moldovalaistaustainen elokuvaohjaaja, käsikirjoittaja ja runoilija. Elämäntyönsä hän teki Neuvostoliitossa Mosfilmin ja Moldova-filmin palveluksessa.

Loteanu syntyi kahden opettajan perheeseen. Hänen lapsuutensa oli vaikea, sillä isä kaatui sodassa ja yhteys äitiin katosi muuton myötä. Bukarestissa nuoruusvuodet viettänyt Loteanu sai kuitenkin opintonsa päätökseen ja julkaisi ensimmäiset runonsa jo nuorella iällä.

Toisen maailmansodan myllerryksissä Bessarabiasta tuli osa Neuvostoliittoa Moldavian sosialistisen neuvostotasavallan nimellä. Venäläisistä kirjallisuusklassikoista kiinnostunut Loteanu suuntasi 1950-luvun alkupuolella Moskovaan ja opiskeli aluksi näyttelemistä. Vuonna 1962 hän valmistui maineikkaasta VGIK:stä ryhtyen elokuvaohjaajaksi.

Uransa alkupuolella Loteanu työskenteli Moldova-filmille. Ensimmäinen huomattava ohjaustyö *Ždite nas na rassvete* (1963) sai jatkokseen moldovalaisista paimenista kertovan elokuvan Punaiset niityt (*Krasnyje poljany* 1966), joka aloitti hänen kuuluisien romanttisten ja runollisten elokuvien sarjansa.

Punaisia niittyjä seurasivat kenties Loteanun tunnetuimmat elokuvat, romaniyhteisöihin sijoittuvat Lautaarit (*Lăutarii* 1972) ja Maksim Gorki -tulkinta Mustalaisleiri muuttaa taivaaseen (*Tabor uhodit v nebo* 1976). Edeltävän Loteanu ohjasi vielä Moldova-filmille, mutta jälkimmäinen syntyi Mosfilmille.

Mustalaisleiriä seurasi tulkinta Anton Tšehovin kertomuksesta nimellä Olet rakkaani, olet petoni (*Moi laskovyi i nežnyi zver* 1978). Vuonna 1983 valmistui puolestaan elämäkertaelokuva ballerina Anna Pavlovasta. Myöhemmin 1980-luvulla Loteanu palasi Moldova-filmille tehden muun muassa tv-töitä. Viimeinen elokuva valmistui vuonna 1993.

## Filmografia
* Skorlupa 1993
* Luceafărul 1987, tv-elokuva
* Anna Pavlova 1983 	
* Olet rakkaani, olet petoni (*Moi laskovyi i nežnyi zver* 1978)
* Mustalaisleiri muuttaa taivaaseen (*Tabor uhodit v nebo* 1976)
* *Eho gorjatšei doliny* (1974) 
* Lautaarit (Lăutarii 1972) 	
* *Akademik Tarasevitš* (1970) 
* *Eto mgnovenije* (1968) 
* Valkoisten kuvien sinfonia (*Freska na belom* 1967), dokumentti	
* Punaiset niityt  (*Krasnyje poljany* 1966) 	
* *Ždite nas na rassvete* (1963)
* *Žil-byl maltšik* (1960) 
* *Bolšaja gora* (1959)

## Lähteet